Chickeeduck

Chickeeduck係香港一間童裝連鎖舖，1990年成立，而家行政總裁同百分之百股權持有人係周小龍。

歷史
Chickeeduck 喺1990年成立。1999年，周小龍喺 WHK 買咗 Chickeeduck，為公司行政總裁，喺 2020年買嗮全部股權，成為百分之百股權持有者。2021年，Chickeeduck 開始打入海外市場。

2020年開始，Chickeeduck 因為政見關係而受到針對，包括先後喺分店入面擺放「香港民主女神雕像」同埋劉曉波像而畀人要求攞走、荃灣享成街分店俾警方國安處嘅人以涉嫌違反《香港國安法》做理由搜舖、供貨受到阻撓、租舖遇障礙令分店減少，同埋員工受到滋擾等等。卒之喺 2021年11月18號，Chickeeduck 出新聞稿話，計劃 2022 年下半年關閉香港實體店。

香港零售商
童裝